ผมฟังดีเบทเรื่องการไม่ทุ่มงบปรับปรุงสวนลุม ก่อนการเลือกตั้ง โดยท่านมีแนวคิดว่าจะนำงบ  2000 ล้าน ไปปรับปรุงสวนรอบกรุงแทน ตามนโยบายสวนที่ดี คือสวนไกล้บ้าน... ไม่สบายใจ ไม่ชอบและไม่อยากให้ได้ตำแหน่ง แต่เมื่อท่านได้ตำแหน่งมาแล้ว ขอฟังผมหน่อย หวังว่าจะเปลี่ยนแนวคิด เพราะท่านก็ดูเป็นคนที่รับฟังปัญหา. 

สวนลุมไม่ใช่แค่หนึ่งในหลายๆสวนของกทม . แต่มันคือสวนสาธารณะแห่งแรกของประเทศ และเป็นโบราณสถานที่สำคัญ นี่ยังไม่นับว่าเป็นสวนที่อยู่ใจกลางเมือง มีผู้ใช้บริการมากมาย และเป็นหน้าเป็นตาของประเทศ ท่านจะไม่ปรับปรุงเนื่องในโอกาสครบร้อยปีก็ได้ แต่อย่างไรสวนนี้ก็ควรได้รับการปรับปรุงอย่างไม่มีข้อแม้ 

มันไม่ใช่แค่สวนๆ หนึ่งแต่มันเป็นมรดกของประเทศ เป็นสวนที่ นทท.ที่มาไทยครั้งแรกมักจะเข้าไปเดินดู ถ่ายรูป มากที่สุดเนื่องจากอยู่ใจกลางเมืองและง่ายแก่การเดินทาง มันเป็นการ PR เมืองได้ดีมากๆโดยไม่ต้องจ่ายเงินโฆษณาหลายร้อยล้านผ่านสื่อ ท่านควรสู้เพื่อของบเพิ่ม สวนนี้มันไม่ใช่แค่กทม แต่ความสำคัญมันคือระดับประเทศ 

สวนต่างๆในกรุงเทพฯ มีการปรับปรุงและสร้างใหม่อยู่ตลอดเวลา อย่างสวนรถไฟก็มีการทำเลนจักรยานใหม่ มีลานปลูกพืชหมุนเวียน ท่านลองถามผู้ที่รับผิดชอบดูว่า สวนลุมถูกปรับปรุงครั้งสุดท้ายเมื่อไร? นอกเหนือไปจากการต้อนจับตะกวดกับแมวออกจากสวนบ้างเป็นครั้งคราว สวนลุมวันนี้กับสวนลุมเมื่อ 20 ปีที่แล้วแทบไม่มีความเปลี่ยนแปลง นอกจากความเสื่อโทรมที่มีมากขึ้น 

ผมอยากให้ท่านลองเทียบกับสิงค์โปร์ ไม่ต้องขนาด Garden by the bay เพราะเราไม่ได้มีงบแบบนั้นและสามารถเก็บค่าเข้าชมได้แบบนั้น แต่อยากให้ดูแค่ สวนดั้งเดิมของประเทศเขาอย่าง Singapore Botanic Gardens ซึ่งมีอายุกว่า 163 ปี สภาพยังดีกว่าสวนลุมหรือแม้แต่สวนพฤกษาศาสตร์จริงๆอย่างสวนสิริกิตด้วยซ้ำ ทำไมกทมในฐานนะที่ขนาดพื้นที่ใหญ่กว่ามีความหลากหลายทางชีวภาพมากกว่าถึงทำสวนดีกว่าสิงค์โปร์ไม่ได้ทั้งๆที่รุกขกรที่ทำงานที่สิงค์โปร์ก็เป็นคนไทยทั้งนั้น 

ผมอยากให้ท่านกลับไปพิจารณาดูโครงการปรับปรุงสวนลุม ที่ท่านผู้ว่าคนก่อนผลักดันว่ามัน มีอะไรที่ต้องปรับแก้มากกว่าจะยกเลิกไปเลย เพราะมันเป็นคนละส่วนกัน

ถ้าให้ผมเสนอ ว่าควรปรับปรุงอะไรบ้างนอกเหนือไปจากสภาพภูมิทัศน์ สวนลุมควรจะกลับมามีศูนย์อาหารแบบเดิม ที่เป็นกิจลักษณะมากขึ้น ควรทำที่จอดรถ หรือห้องน้ำใต้ดิน แบบสนามหลวง เพื่อประหยัดพื้นที่ หรือจะมี   รถกอล์ฟไฟฟ้าริ่งโดยรอบเพื่ออำนวยความสะดวก  ลุมพินีสถานก็ควรถูกปรังปรุงให้มีพื้นที่กว้างขวางมากขึ้นเพื่อนำไปใช้ประโยชน์ อาจจะเป็นการปล่อยให้เช่าเพื่อจัดงานแต่งงานแล้วนำเงินมาบำรุงสวน แบบเดียวกัยสวนหลวงร9 ที่สำคัญ ห้องสมุด ของสวนลุมมีขนาดเล็ก และผู้ใช้บริการน้อย แม้ด้านในจะเปิดแอร์เย็นสบาย ในยุคนี้ควรปรับปรุงเป็น  co working space  มีที่นั่งให้คนมาพูดคุยทำงานได้ฟรี หรือแม้แต่ให้สัมปทานทำร้านเครื่องดื่มเบเกอร์รี่ด้านหน้า ท่านไม่ต้องไปดูงานที่ใหนไกล แค่ community mall รอบกรุงอย่าง CDC central eastville Mega Bangna พวกนี้ทำงานได้ดีระดับโลกล้ำหน้าหน่วยงานราชการไปมาก
สวนลุม ด้วยทำเลแล้วสามารถปรับปรุงให้สวยในขณะเดียวกันก็สามารถเป็นแหล่งรายได้ใหม่ให้กทมได้อย่างดี 

ผมหวังอย่างยิ่งว่าความคิดเห็นนี้จะสามารถเปลี่ยนความคิดท่านได้ เพื่อให้กทม เป็นเมืองที่ดีขึ้น